《鱼戏动新荷》
宋代·华镇

风日向清和，游鱼水面多。逶迤浮巨壑，摇漾动新荷。

密倚纤茄转，轻翻绿影俄。参差吹弱藻，潋滟起微波。

跃跃同盈沼，洋洋类舞河。因知濠上意，不羡越溪歌。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。